স্টাফ রিপোর্টার ॥ শায়েস্তাগঞ্জের অলিপুর এলাকার প্রাণ কোম্পানীর ভেতরে রডের নিচে চাপা পড়ে জামাল হোসেন (৪০) নামে এক শ্রমিক নিহত হয়েছেন। সে গাইবান্ধা জেলার সাঘাটা উপজেলার কচুয়ারহাট গ্রামের মমতাজুর রহমানের পুত্র। গতকাল শুক্রবার বিকেলে এ ঘটনা ঘটে। স্থানীয় সুত্রে জানা যায়, প্রাণ কোম্পানীতে ট্রাক থেকে রড নামানোর সময় রডের নিচে চাপা পড়ে শ্রমিক জামাল হোসেন আহত হন। সঙ্গে সঙ্গে তাকে হবিগঞ্জ আধুনিক সদর হাসপাতালে নেওয়া হলে কর্তব্যরত চিকিৎসক তাকে মৃত ঘোষণা করেন। এ ব্যাপারে শায়েস্তাগঞ্জ থানার ওসি ইয়াছিনুল হক জানান, প্রাণ ইন্ডাস্ট্রিয়াল পার্কে নিহত জামাল হোসেন ঠিকাদার নিযুক্ত শ্রমিক। রড নামাতে গিয়ে তিনি নিহত হন।